13

Békés Megyei Lovas Szövetség

**A**

**GYERAJ MIHÁLY emlékére kiírt**

**Megyei Fogathajtó Bajnokság**

**(C kategória)**

versenyszabályzata

**2021.**

**Póni kettes fogatok ill.**

**egyes- és kettes fogatok részére**

**A versenykiírás célja:**

A fogatsport tömegbázisának megteremtése, egységes versenyrend kialakítása, a megyei bajnokság színvonalának emelése.

**Általános szabályok**:

* A versenyző klubja legyen tagja a Magyar Lovas Szövetségnek (tagdíj 27.000 Ft) és a megyei szövetségnek (tagdíj 8.000 Ft), a szükséges tagdíjat és licenc díjat (8 000 Ft) az első bajnoki forduló előtt fizesse be.

**Versenyző:**

* Kötelező a sportorvosi igazolás a hajtó és segédhajtó részére.
* A bajnokságban indulhat minden olyan 14. életévét betöltött hajtó, aki rendelkezik az induláshoz szükséges feltételekkel: „C” kategóriás rajtengedély vizsga, licenc. A 18 év alatti hajtók segédhajtója 18 év feletti személy lehet, aki rendelkezik rajtengedélyvizsgával.

**Lovak:**

* A verseny évében negyedik életévüket betöltött lovak versenyezhetnek.
* Nem versenyezhet 4 hónaposnál idősebb vemhes, illetve 6 hónapnál fiatalabb csikóval rendelkező kanca.
* A lónak rendelkeznie kell érvényes hazai vagy nemzetközi lóútlevéllel, melynek állategészségügyi bejegyzései naprakészek.

- fél évnél nem régebbi lóinfluenza elleni védőoltás

- egy évnél nem régebbi, negatív vérvizsgálati eredmény a fertőző kevésvérűség tekintetében és

- max. 3 éves, negatív vérvizsgálati eredmény a takonykórt illetően.

- a lovak chippel való ellátása kötelező.

- A lovak egy éven belüli herpeszvírus elleni védőoltása javasolt.

* Adott versenyen ugyanazon lovakkal csak egy versenyző versenyezhet, ugyanabban a kategóriában. A versenyzők ugyanazon lovakkal egy nap maximum 4 alkalommal állhatnak starthoz, melybe az összevetés pályája nem számít bele.
* Ebben a kategóriában versenyző lovaknak legalább az elülső két lábukon patkót kell viselniük.

**Felszerelés:**

* A sportág hagyományainak tisztelete kötelez bennünket, ezért a versenyző öltözéke az időjárásnak megfelelően, alkalomhoz illően elegáns, ápolt a versenyen, a pályabemutatón, eredményhirdetéskor egyaránt.
* Az akadályhajtás során minden esetben kötelező a zakó, kalap, nyakkendő, kesztyű, takaró, ostor. Segédhajtóknak az általuk választott öltözet, annak szabályosságával, kesztyű minden esetben kötelező.
* 18 év alatti versenyző és 18 év alatti segédhajtó minden alkalommal köteles kobakot és gerincvédőt viselni fogaton az akadályhajtás versenyszámban is.
* A kocsi az érvényes FEI szabályzatnak megfelelően póni fogatoknál és egyes fogatoknál 140 cm, kettes fogatoknál 150 cm-es nyomtávú legyen. Egyesfogatoknál megengedett a 150 cm-es kocsi.
* A kocsilámpa nem kötelező az akadályhajtás versenyszámban.

**„C” kategóriás bajnoki forduló megrendezésének technikai feltételei:**

* Minden versenyen hivatalos versenyiroda közreműködése kötelező. A lebonyolításhoz fotocellás időmérés és számítógépes adatfeldolgozás szükséges.
* A vezetőbíró kötelessége a versenyhelyszín értékelő lap kitöltése
* A pályaépítő minden esetben pályarajzot készít az akadályhajtó pályáról
* Kötelező kézi jegyzőkönyv vezetése
* Minden versenyen kötelező az állatorvos jelenléte.
* Kötelező a mentő a verseny teljes ideje alatt (beleértve az eredményhirdetést is)
* Az akadályhajtáshoz komplett selybakészlet szükséges.
* Az akadályhajtás pályáján az akadályszélesség: nyomtáv: + 20 cm,

iram: 230 m/perc.

* Összevetésnél a versenybíróság döntése alapján a pálya nyomvonalában lehet könnyítés, összetett akadály nem lehet része az összevetés pályájának. A további könnyítés mértékét a versenyt vezető bírói testület dönti el.
* Bírói testület: 2 fős alapzsűri, 1 fő minimum kiemelt III. osztályú bíró és 1 fő III. osztályú bíró illetve 1 fő pályaépítő, aki legalább III. osztályú bírói minősítéssel rendelkezik. A pályaépítő lehet az alapzsűri tagja is egyben, ha van bírói minősítése, azonban vezetőbíró pályaépítő nem lehet. A szakmai stáb tagja a versenyiroda is.
* Pályaépítőként a pályaépítők listájáról legalább III. osztályú minősítéssel rendelkező pályaépítőt kell felkérni.
* A pályaépítéshez segítség biztosítása minimum 3 fő (starter + pályaépítő segítség) + írnok, aki lehetőleg maraton vagy kezdő bíró legyen.
* A tisztségviselők költségei a verseny rendezőjét terhelik.
* A versenypályát legalább optikai határral kell ellátni, a közönség távoltartása érdekében. A be- és kihajtásnál nyitható, kb. 3 m széles kaput kell képezni, beengedő bíróval, aki a versenypályára való be és kihajtást felügyeli, a be- és kihajtás után az pályát zárja. A melegítőpályát a közönségtől el kell zárni, a balesetek elkerülése érdekében. A melegítő pályán nem parkolhatnak autók, sem a versenyzők, sem egyéb személyek. Ezen intézkedések megléte a rendező szervezet felelőssége.

**Békés megyei bajnokság feltételrendszere:**

* **Hibapont büntetéses akadályhajtás két fordulóban, a hibátlanok közötti összevetéssel**. A bajnoki fordulókon a mindkét pályán hibátlanok között összevetésre kerül sor.
* A döntőn való részvétel kötelező.
* A **kettesfogatok** részére kijelölt megyei bajnoki versenyek:
* 2021. július 03 Újkígyós
* 2021. augusztus 08 Elek
* 2021. szeptember 11 Sarkad
* 2021. szeptember 19 Békéscsaba DÖNTŐ

A fordulókból **háromban való részvétel kötelező**, a versenyeken a helyezéseknek megfelelő pontokat gyűjt a fogat. A bajnokságba a versenyeken elért **két** legjobb eredmény számít, plusz a döntő pontszáma.

Az országos C kategóriás bajnokságban induló Békés megyei csapat 3 tagja a megyei bajnokság első három helyezettje. Az országos döntőn a részvétel nem kötelező.

* A **pónifogatok** részére kijelölt megyei bajnoki versenyek:
  + 2021. július 03 Újkigyós
  + 2021. augusztus 08 Elek
  + 2021. augusztus 20. Orosháza DÖNTŐ

A fordulókból **kettőn való részvétel kötelező, beleértve a döntőt is.** A versenyeken a helyezéseknek megfelelő pontokat gyűjt a fogat. A bajnokságba a versenyeken elért **egy** legjobb eredmény száma plusz a döntő pontszáma számít be. A C kategóriás Országos Bajnokságra az előzetes kvalifikáció és a döntő pontszáma számít be. Az országos döntőn a részvétel nem kötelező.

* Az **egyes fogatok** részére kijelölt megyei bajnoki versenyek:
  + 2021. július 03 Újkígyós
  + 2021. augusztus 08 Elek
  + 2021. augusztus 20 Orosháza DÖNTŐ

A fordulókból **kettőn való részvétel kötelező, beleértve a döntőt is.**A versenyeken a helyezéseknek megfelelő pontokat gyűjt a fogat. A bajnokságba a versenyeken elért **egy** legjobb eredmény számít, plusz a döntő pontszáma számít be. A C kategóriás Országos Bajnokságra az előzetes kvalifikáció és a döntő pontszáma számít be. Az országos döntőn a részvétel nem kötelező.

* A döntő a kettesfogatok részére Békéscsabán, 2021. szeptember 19-én kerül megrendezésre.
* A döntő az egyes fogatok és a pónifogatok részére Orosházán 2021. augusztus 20.-án kerül megrendezésre.
* Az eredmények alapján a pontozás a „C” kategóriás országos versenyszabályzat szerint történik (1. számú melléklet)
* Bajnokavatás a döntőn, közönség előtt történik.
* A bajnokság díjazása:

A Gyeraj Mihály emlékére kiírt bajnokság díjazásához Fábián Katalinnal együttműködési megállapodást kötött a megyei szövetség.

**Kettesfogat**ok (hat ill. több fogat esetén kerül meghirdetésre)

I.-II.-III. hely érem, 70 000 Ft összdíjazás+serleg

**Pónifogat**ok (három vagy több fogat esetén kerül meghirdetésre)\*

I.-II.-III. hely érem, 40 000 Ft összdíjazás (vásárlási utalvány) +serleg

**Egyesfogat**ok (három vagy több fogat esetén kerül meghirdetésre)\*

I.-II.-III. hely érem, 40 000 Ft összdíjazás (vásárlási utalvány) +serleg

*\*Három fogat esetében csak bajnokot hirdetünk.*

* Pontegyenlőség esetén a döntőn elért jobb helyezés dönt a végső sorrend kialakulásában.
* Az egyes bajnoki fordulók díjazása a rendező hatásköre és költsége (serleg, díjszalag, + egyéb díjak a rendező lehetőségei szerint).
* Az itt nem szabályozott kérdésekben a FEI hatályos szabályzata és a Fogathajtó Szakbizottság 2021-as Szabályzata érvényes.

**Békéscsaba, 2021. június 17.**

**Békés Megyei Lovas Szövetség**